Forlaget var fra 1984 en del av Egmont-konsernet og etablerte seg gjennom oppkjøp og utvidet aktivitetsnivå etter 1990 som et av Norges fire store forlag (sammen med Aschehoug, Gyldendal og Cappelen), med «full forlagsbredde»: Skolebøker, underholdningslitteratur, faktabøker og oppslagsverk, kokebøker, barnebøker, tidsskrift og ny norsk og oversatt skjønnlitteratur. Forlaget ga blant annet ut bøkene om Harry Potter på norsk.